OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 382/15/2201	Dunajská Streda 30.12.2015 
EEČ: 2-16-188-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Dunajská Streda 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v období od 15. februára 2015 až doposiaľ, okrem mesiaca máj/2015, kedy z titulu výživného zaplatil sumu 250 eur, povinný otec v mieste svojho trvalého pobytu vo XXXXX zdržiaval si neplnil riadne a včas mesačne svoju vyživovaciu povinnosť na svoje maloleté deti, ktorá mu vyplýva priamo z ustanovenia § 62 a nasled. Zákona o rodine, a to menovite na mal. syna N.V., nar. 31.7.1997 a mal. XXXXX XXXXX trvale bytom u matky XXXXX, pričom rozsudkom Okresného súdu v Komárne pod č. k. XXXXX dňa 8.10.2007, právoplatným dňa 25.10.2007 mu vyplýva povinnosť prispievať na výživu svojho  XXXXX  sumou vo výške 56,42 eur (1.700,- Sk) a na syna T.V. sumou vo výške 43,15 eur (1.300,- Sk) mesačne vždy do 15-tého dňa toho, ktorého mesiaca vopred do rúk XXXXX, pričom bol v predchádzajúcich dvadsiatich štyroch mesiacoch za taký čin odsúdený a to trestným rozkazom Okresného súdu Dunajská Streda č. k. 1T/61/2014 zo dňa 21.1.2015, právoplatným dňa 21.1.2015, avšak vyživovaciu povinnosť si napriek tomu žiadnym spôsobom neplnil, na výchove synov sa žiadnym spôsobom nepodieľal, a tak za horeuvedné obdobie k rukám poškodenej matky XXXXX dlhuje sumou 745,70 eur, vrátane mesiaca november 2015,  

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 
.  
 
Odôvodnenie:
Vyšetrovateľ Okresného riaditeľstva PZ v Dunajskej Strede (ďalej len „vyšetrovateľ“) uznesením pod č.: ČVS:XXXXX5 zo dňa 11.06.2015 začal podľa § 199 ods. 1 Tr. por. trestné stíhanie a následne dňa 22.08.2015 podľa § 206 ods. 1 Trestného poriadku vzniesol obvinenie XXXXX  pre prečin zanedbania povinnej výživy podľa § 207 ods. 1 ods. 3 písm. c) Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania vyplynulo, že obvinený si neplnil svoju vyživovaciu povinnosť voči svojim maloletým deťom za obdobie od januára 2015 do augusta 2015 s výnimkou mesiaca máj a výška zaostalého výživného predstavovala sumu 546,56 EUR. Vo svojej výpovedi zo dňa 16.09.2015 (č.l. 17- 23) poškodená uviedla, že obvinený jej uhradil výživné a to v celom rozsahu a už nemá žiadnu zaostalosť na výživnom. Uviedla, že zaostalé výživné splatil bankovým prevodom na jej účet vo výške 250 eur dňa 19.05.2015 a dňa 11.09.2015 sumu vo výške 550 eur. Súčasne poškodená dňa 09.12.2015 uviedla, že obvinený si naďalej riadne plní svoju vyživovaciu povinnosť a výživné ma uhradené aj za nasledujúce mesiace vrátane mesiaca november 2015. 
 
	Podľa § 215 ods. 1 písm. h) Tr. por. prokurátor zastaví trestné stíhanie , ak zanikla trestnosť činu.

	Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu. 

Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Viktor Kubala 
prokurátor